“ทองไทย” ขึ้นพรวด 250 บ. ตามตลาดโลก หลังดอลล์อ่อนค่า หนุนแรงซื้อ-กังวลภาวะเงินเฟ้อ
"สมาคมค้าทองคำ" รายงานราคาทองเปิดตลาดเช้านี้ "ทองไทย" ปรับขึ้นพรวดเดียว 250 บ. ตามตลาดโลก หลังดอลล์อ่อนค่า หนุนแรงซื้อ-กังวลภาวะเงินเฟ้อ 
"สมาคมค้าทองคำ" รายงานราคาทองเปิดตลาดเช้านี้ "ทองไทย" ปรับขึ้นพรวดเดียว 250 บ. ตามตลาดโลก หลังดอลล์อ่อนค่า หนุนแรงซื้อ-กังวลภาวะเงินเฟ้อ
27 ส.ค. 2563

สมาคมค้าทองคำ รายงานราคาทอง (96.5%) วันนี้ (27 ส.ค.63) เมื่อเวลา 09.25 น.ที่ผ่านมา ปรับขึ้น 250 บาท เมื่อเทียบกับประกาศราคาซื้อขายครั้งสุดท้ายวานนี้ (26 ส.ค.)
โดยราคาทองคำแท่ง รับซื้ออยู่ที่บาทละ 28,650.00 บาท ขายออกที่ราคาบาทละ 28,750.00 บาท
ทองรูปพรรณ รับซื้ออยู่ที่ราคาบาทละ 28,136.96 บาท ขายออกที่บาทละ 29,250.00 บาท
ราคาทองคําตลาดโลกเช้านี้เคลื่อนไหวที่บริเวณ 1,946 ดอลลาร์ หลังจากปิดตลาดเมื่อคืนที่ผ่านมาพุ่งขึ้น 29.4 ดอลลาร์ สู่ระดับ 1,952.5 ดอลลาร์ต่อออนซ์ เนื่องจากได้รับแรงหนุนจากเข้าซื้อสินทรัพย์ปลอดภัย หลังสกุลเงินดอลลาร์อ่อนค่า รวมทั้ง ความกังวลเกี่ยวกับภาวะเงินเฟ้อ
ทั้งนี้ สกุลเงินดอลลาร์สหรัฐที่อ่อนค่าลงได้สร้างแรงจูงใจต่อการเข้าซื้อทองคำเนื่องจากเพราะมีราคาถูกลง ขณะที่ นักวิเคราะห์ จับตาการกล่าวสุนทรพจน์ของนายเจอโรม พาวเวล ประธานธนาคารกลงสหรัฐ(เฟด) ในช่วงค่ำวันนี้ ประมาณ 3 ทุ่มตามเวลาไทย โดยคาดการณ์ว่า ประธานเฟดจะส่งสัญญาณการปรับเพิ่มเป้าหมายเงินเฟ้อรายปีของเฟด จากปัจจุบันที่ระดับ 2% ขณะที่ กองทุน SPDR Gold Trust กองทุน ETF ทองคำรายใหญ่สุดของโลก เมื่อวานกลับเข้าซื้อทองคำสุทธิ 3.22 ตัน